[bookmark: _GoBack]FIȘA MĂSURII - DEZVOLTAREA EXPLOATAȚIILOR AGRICOLE MA1/ DI 2A   
Tipul măsurii:
· INVESTIȚII 
□   SERVICII 
□   SPRIJIN FORFETAR 
 
1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL 
Așa cum reiese din Analiza Diagnostic și din analiza SWOT, există nevoia de investiții destinate dezvoltării exploatațiilor agricole și în creșterea capacității de prelucrare, comercializare și diversificare de produse agricole: 
· înzestrarea tehnică a fermelor, precum echipamente, mașini și utilaje performante;
· stimularea cultivării și depozitării de legume (soiuri autohtone, adaptate condițiilor pedoclimatice, construcții, spații protejate de cultivare a legumelor), a culturilor de câmp (soiuri autohtone), creșterii efectivelor de animale (bovine, păsări, familii de albine) și valorificarea raselor autohtone;
· investiții necesare diversificării activităților agricole din cadrul exploatațiilor și adăugarea de plus valoare produselor agricole;
· stimularea asocierii și a investițiilor care deservesc formele asociative ale fermierilor;
Gradul relativ scăzut de dotare şi tehnologiile depăşite utilizate în majoritatea exploatațiilor agricole și a unităţilor de profil, se reflectă în nivelul redus al productivităţii muncii în agricultură practicată pe teritoriul GAL MH. Pentru producătorii mai mici, accentul va fi pus pe stimularea asocierii și accesarea sprijinului pentru investiții colective în interesul membrilor. Cooperativele și grupurile de producători au un rol important în mai buna corelare dintre ofertă şi cerinţele de piaţă şi în furnizarea unei eficienţe mărite prin marketing comun al produselor produse de către membrii acestora, în special în cazul fermelor mici.  
Obiectiv(e) de dezvoltare rurală: Obiectiv I - „Favorizarea competitivității agriculturii”, Obiectiv II – „Asigurarea gestionarii durabile a resurselor naturale și combaterea  schimbărilor climatice”, Obiectiv III – „Obţinerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă”, cfm. Reg. (UE) nr. 1305/2013, art. 4.
 Obiectiv(e) specific(e) al(e) măsurii: Măsura contribuie la atingerea obiectivului specific „Creșterea eficienței agriculturii practicate pe teritoriul GAL MH". 
 Măsura contribuie la prioritatea/prioritățile prevăzute la art. 5, Reg. (UE) nr. 1305/2013: Prioritatea 2 „Creșterea viabilitații exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovative și a gestionării durabile a pădurilor”, Prioritatea 3 „Promovarea organizării lanțului alimentar, inclusiv a sectoarelor de prelucrare și comercializare a produselor agricole, a bunăstării animalelor și a gestionării riscurilor în agricultură”, Prioritatea 5 „Promovarea utilizării eficiente a resurselor și sprijinirea tranziţiei către o economie cu emisii reduse de carbon și reziliența la schimbările climatice în sectorul agricol, alimentar și silvic” și   Prioritatea 6 „Promovarea incluziunii sociale, a reducerii sărăciei și a dezvoltării economice în zonele rurale”;
Măsura corespunde obiectivelor art. 17 „Investiții în active fizice”din Reg. (UE) nr. 1305/2013.
Măsura contribuie la Domeniul de intervenție 2A „Îmbunătățirea performanței economice a tuturor fermelor şi facilitarea restructurării şi modernizării fermelor, în special în vederea creşterii participării şi orientarii către piaţă, cât şi a diversificării agricole” cfm. art. 5, Reg. (UE) nr. 1305/2013). 

Măsura contribuie la obiectivele transversale ale Reg. (UE) nr. 1305/2013: Protecția mediului, atenuarea schimbărilor climatice și inovare:Prin măsura MA1 vor fi sprijinite investiţii ce vor avea în vedere ameliorarea sau protejarea factorilor de mediu prin: 1) Investiţii în construcţii, echipamente, utilaje specializate asigurării unui management durabil al gunoiului de grajd şi a altor dejectii 2) Noi metode de păstrare a producţiei agroalimentare 3) Noi metode de păstrare şi prelucrare a deşeurilor. 4) Producţia de energie electrica pentru utilizare proprie. Vor fi sprijinite investiţii ce vor avea în vedere atenuarea schimbărilor climatice şi creşterea rezistenţei la schimbările climatice prin: 1) Anveloparea clădirilor în vederea reducerii emisiilor de CO2 şi a altor GES. 2) Modificarea, reabilitarea reţelelor de transport a apei în cadrul fermei în vederea reducerii pierderilor şi prezervării resurselor de apa (rezilienţa la schimbări climatice). 3) Adoptarea unor culturi rezistente la schimbări climatice şi minima intervenţie asupra solului.  
Complementaritatea cu alte măsuri din SDL: Masura MA1 este complementară cu MA3 – „Sprijinirea micilor fermieri”, MA4 - "Sprijin pentru cooperare în agricultură", MN1 – „Înfiinţarea de activităţi non-agricole” si MN2 – „Sprijin pentru activităţi nonagricole”. 
Sinergia cu alte măsuri din SDL: MA1 – „Dezvoltarea exploataţiilor agricole”, MN1 – „Înfiinţarea de activităţi non-agricole”, MN2 – „Sprijin pentru activităţi nonagricole”, MP1 – „Investiții pentru incluziunea socială și combaterea sărăciei” si MA4 - "Sprijin pentru cooperare în agricultură" contribuie la Prioritatea 3 „Promovarea organizării lanțului alimentar, inclusiv a sectoarelor de prelucrare și comercializare a produselor agricole, a bunăstării animalelor și a gestionării riscurilor în agricultură”. 

2. Valoarea adăugată a măsurii 
Măsura răspunde nevoilor identificate în teritoriu și enunțate in capitolul III: 004 – Nivel adecvat de capital și tehnologie pentru realizarea de activități agricole moderne, 005 modernizarea sectorului de procesare a produselor agricole și adaptara acestuia la standardele UE, 008 – inființarea de grupuri și cooperative de producători, 009- lanțuri de alimentare integrate. Dimensiunea mică a exploatațiilor existente pe teritoriul GAL MH implică necesitatea asocierii producătorilor în vederea creșterii productivității muncii și a eficienței globale a exploatațiilor. Având în vedere bugetul mic la nivelul măsurii 19.2, este necesară realizarea unor proiecte pilot care să aibă caracter de antrenare și cristalizare a ideii și să reprezinte modele de bună practică. GAL MH se așteaptă ca succesul dezvoltării celor două grupuri de producători să fie propagate economic în întregul teritoriu și să creeze emulația necesară pentru realizarea altor grupuri de producători. La cele de mai sus se mai adaugă valoarea adăugată a criteriilor de selecție care încurajează crescătorii de bovine și legumicultură realizată în spații protejate, principii aflate în concordanță cu specificul local.   

3. Trimiteri la alte acte legislative 
Regulament (UE) Nr. 1303/2013; Regulament (UE) Nr. 1305/2013; Recomandarea 2003/361/CE din 6 mai 2003; Regulament (UE) nr. 1242/2008; Comunicarea Comisiei nr. 2008/C155/02; Comunicarea Comisiei nr. 2008/C14/02; Legea cooperaţiei agricole nr. 566/2004; Legea nr. 1/2005; Ordonanța Guvernului nr. 37/2005; Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei; Ordinul 10/2008 privind aprobarea Normei sanitare veterinare care stabileşte procedura pentru marcarea şi certificarea sanitară veterinară a cărnii proaspete şi marcarea produselor de origine animală destinate consumului uman;  Ordinul 111/2008 privind aprobarea Normei sanitar veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală;  Ordin 57 din 2010 pentru aprobarea Normei sanitar veterinare privind procedura de autorizare sanitară veterinară a unităţilor care produc, procesează, depozitează, transportă şi/sau distribuie produse de origine animală; Hotărârea Guvernului nr. 226 din 2 aprilie 2015. 

4. Beneficiari direcți/indirecți (grup țintă) 
Beneficiari direcţi: Solicitanţii eligibili pentru sprijinul acordat prin Masura  MA1 sunt fermierii, cu excepția persoanelor fizice neautorizate (inclusiv beneficiari ai măsurii MA3); Cooperativele (cooperativele agricole și societățile cooperative agricole), grupuri de producători, constituite în baza legislației naționale în vigoare care deservesc interesele membrilor (inclusiv beneficiari formalizati legal ai măsurii MA4); Întreprinderile definite conform legislației naționale în vigoare ale căror exploataţii se situează pe teritoriul GAL MH şi care desfășoară o activitate agricolă (inclusiv beneficiari ai măsurilor MN1 şi MN2).
Beneficiari indirecţi: familiile şi lucrătorii beneficiarilor, UAT-urile locale prin creşterea încasărilor din impozite şi taxe, unităle de alimentaţie publică prin creşterea calităţii produselor agricole şi reducerea preţurilor, populaţia zonei prin reducerea impactului activităţii agricole asupra mediului şi creşterea rezilienţei la modificările climatice (inclusiv beneficiarii indirecţi ai măsurii MP1).
  
5. Tip de sprijin 
•  Rambursarea costurilor eligibile suportate și plătite efectiv; 
• Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, numai în cazul proiectelor de investiții. 

6. Tipuri de acțiuni eligibile și neeligibile 
Cheltuielile eligibile vor respecta prevederile art. 45 și 46 din R (UE) nr. 1305/2013 și art. 13 din R Delegat (UE) nr. 807/2014 și se referă la:
-Investiții în înființarea, extinderea şi/sau modernizarea fermelor zootehnice, inclusiv tehnologii eficiente de reducerea emisiilor poluării și respectarea standardelor Uniunii care vor deveni obligatorii pentru exploataţii în viitorul apropiat, și cele pentru depozitarea/gestionarea adecvată a gunoiului de grajd în zonele unde această cerință este în curs de aplicare;
- Investiții în înființarea, extinderea şi/sau modernizarea fermelor vegetale, inclusiv capacități de stocare, condiționare, sortare, ambalare a producției vegetale pentru creșterea valorii adăugate a produselor;
- Investiții în scopul îndeplinirii standardelor comunitare în cazul tinerilor fermieri în conformitate cu art 17 (5) al Reg. 1305/2013 în care sprijinul poate fi acordat pe o perioadă maximă de 24 luni de la momentul instalării și investiții de conformare cu noile standarde în cazul modernizării exploatațiilor agricole conform art. 17 (6) în care sprijinul poate fi acordat pe o perioadă maximă de 12 luni de la data la care noul standard a devenit obligatoriu pentru exploatație;
- Investiții în procesarea produselor agricole la nivel de fermă, precum și investiții în vederea comercializării (precum magazinele la poarta fermei sau rulotele alimentare prin care vor fi comercializate exclusiv propriile produse agricole); investițiile de procesare la nivelul fermei vor fi realizate doar împreună cu investițiile în modernizarea/dezvoltarea fermei (considerate ca fiind proiecte ce vizează un lanț alimentar integrat și adăugarea de plus valoare la nivel de fermă).
- Înființarea, extinderea  și/sau modernizarea  și dotarea unităților de procesare, inclusiv investiții privind marketingul produselor (ex. etichetare, ambalare);  
- Înființarea, extinderea  și/sau modernizarea de rețele locale de colectare, recepție, depozitare, condiționare, sortare și capacități de ambalare;  
- Îmbunătăţirea controlului intern al calităţii  și conformarea cu noile standarde impuse de legislația europeană pentru prelucrarea și comercializarea produselor agro‐alimentare;  
- Investiții necorporale: achiziționarea sau dezvoltarea de software și achiziționarea de brevete, licențe, drepturi de autor, mărci în conformitate cu la art 45 (2) (d) din Reg. 1305/2013;
Cheltuielile neeligibile: Achiziţia de clădiri; achiziția de drepturi de producție agricolă, de drepturi la plată, animale, plante anuale și plantarea acestora din urmă; Cheltuielile cu întreținerea culturilor agricole; cheltuielile cu achiziţionarea de bunuri și echipamente ”second hand”; cheltuieli efectuate înainte de  semnarea contractului de finanțare a proiectului cu excepţia costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare; cheltuieli cu achiziția mijloacelor de transport pentru uz personal  și pentru transport persoane; construcția  sau modernizarea locuinței și sediilor sociale; cheltuieli cu investițiile ce fac obiectul dublei finanțări care vizează aceleași costuri eligibile; cheltuieli neeligibile în conformitate cu art. 69, alin (3) din R (UE) nr. 1303/2013 și anume: (a) dobânzi debitoare, (b) achiziţionarea de terenuri construite și neconstruite, (c) taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul  și a prevederilor specifice pentru instrumente financiare;  în cazul contractelor de leasing, celelalte costuri legate de contractele de leasing, cum ar fi: marja locatorului, costurile de refinanțare a dobânzilor, cheltuielile generale și cheltuielile de asigurare;  costuri operaționale, inclusiv costuri de întreținere și chirie;

7. Condiții de eligibilitate 
Pentru a fi eligibile, toate cheltuielile aferente implementării proiectelor din cadrul SDL trebuie să fie efectuate pe teritoriul GAL.
· Solicitantul trebuie să se încadreze în categoria beneficiarilor eligibili;
· Investiția trebuie să se realizeze în cadrul unei ferme cu o dimensiune economică de minimum 4.000 € SO;
· Investiția trebuie să se încadreze în cel puțin una din acțiunile eligibile prevăzute prin Masura MA1;
· Solicitantul trebuie să demonstreze asigurarea cofinanțării  investiției;
· Viabilitatea economică a investiției trebuie să fie demonstrată  în baza documentației tehnico-economice;
· Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare;
· Investițiile necesare adaptării la standardele UE, aplicabile producției agricole realizate de tinerii fermieri care se instalează pentru prima dată într-o exploatație agricolă se vor realiza în termen de maxim 24 de luni de la data instalării (conform art 17, alin. 5 din R(UE) nr.1305/2013);
· Investițiile necesare adaptării la noi cerințe impuse fermierilor de legislația europeană se vor realiza în termen de 12 luni de la data la care aceste cerințe au devenit obligatorii pentru exploatația agricolă (conform art 17, alin. 6 din R(UE) nr.1305/2013);
· Investiția va respecta legislaţia în vigoare (menționată la capitolul Trimiteri la alte acte legislative) din domeniul: sănătății publice, sanitar-veterinar și de siguranță alimentară;
· Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat; 
· În cazul procesării la nivel de fermă materia primă procesată va fi produs agricol (conform Anexei I la Tratat) și produsul rezultat va fi doar produs Anexa I la Tratat. 

8. Criterii de selecție 
Modernizarea exploatațiilor agricole:
· Principiul asocierii fermierilor, care dețin exploații de dimensiuni mici și/sau medii, în cadrul cooperativelor sau a grupurilor de producători constituite în baza legislației naționale în vigoare; 
· Principiul creşterii dimensiunii exploatației agricole;
· Principiul sectorului prioritar conform analizei diagnostic: sectorul zootehnic (bovine, păsări, familii de albine) și vegetal (cereale, plante oleaginoase și proteice, cartofi și legumicultură în spaţii protejate, inclusiv producere de material săditor);
· Principiul lanțurilor alimentare integrate, respectiv integrarea producției agricole primare cu procesarea și/sau comercializarea;
· Principiul nivelului de calificare în domeniul agricol al managerului exploataţiei agricole; 
· Principiul agriculturii de înaltă valoare naturală;
· Numărul de locuri de muncă nou create; 
· Principiul complementarităţii: sprijinirea cu prioritate a beneficiarilor altor măsuri finanţate prin SDL GAL MH 2014 - 2020 (MA3, MA4, MN1 sau MN2).
Procesare-comercializare-dezvoltare de produse agricole
· Principiul asocierii în cadrul cooperativelor sau a grupurilor de producători;
· Principiul creării lanțurilor alimentare integrate, respectiv integrarea sistemelor de colectare, procesare și comercializare;
· Principiul produsului cu înaltă valoare adăugată (ex. Produsele ecologice, tradiționale certificate de MADR, produse care participă la scheme de calitate recunoscute la nivel european, etc.);
· Numarul de locuri de munca nou create; 

9. Sume (aplicabile) și rata sprijinului 
Valoarea maximă eligibilă a unui proiect este:
· 150.000 euro pentru proiecte depuse de grupuri de producători;
· 37.500 euro pentru proiecte depuse de fermieri individuali;
Intensitatea sprijinului public: 50% din totalul cheltuielilor eligibile. 
Intensitatea sprijinului nerambursabil se va putea majora cu cate 20 puncte procentuale suplimentare*) în cazul:
· Investiţiilor realizate de grupuri de producatori;
· Investiţiilor realizate de tinerii fermieri, cu vârsta sub 40 de ani, la data depunerii cererii de finanţare; 
· Proiectelor integrate; 
· Operațiunilor sprijinite în cadrul PEI;
· Investițiilor legate de operațiunile prevăzute la art. 28 (Agromediu) și art. 29 (Agricultura ecologică) din R(UE) nr. 1305/2013;
· Investiții în zone care se confruntă cu constrângeri naturale și cu alte constrângeri specifice, menționate la art. 32 R(UE) nr. 1305/2013;
*) rata sprijinului combinat nu poate depăși 90% în cazul fermelor mici și medii (cu dimensiunea până la 250.000 SO), respectiv 30% în cazul fermelor având între 250.000 și 500.000 SO. Cuantumul sprijinului a avut în vedere importanţa sprijinirii asocierii dintre micii producători. Intensitatea sprijinului a fost stabilită având în vedere gradul de sărăcie al zonei.  

10. Indicatori de monitorizare 
Indicatori specifici domeniului de intervenție:
· Număr de exploatații /beneficiari sprijiniți: 6
· Număr de exploatații agricole care primesc sprijin pentru participarea la sistemele de calitate, la piețele locale și la circuitele de aprovizionare scurte, precum și la grupuri/organizații de producători: 2
· Cheltuială publică totală: 375.000 euro
· Suprafața totală sau UVM în cauză: 10 UVM
Locuri de muncă nou create: 5
